CELEX: 62008CN0186
Language: et
Date: 2008-04-28 00:00:00
Title: Kohtuasi C-186/08: Eelotsusetaotlus, mille esitas Dioikitiko Efeteio Thessaloniki (Kreeka) 28. aprillil 2008 — Maria Kastrinaki versus Panepistimiako Geniko Nosokomeio Thessalonikis ACHEPA

5.7.2008   
            
            
               ET
            
            
               Euroopa Liidu Teataja
            
            
               C 171/26
            
         Eelotsusetaotlus, mille esitas Dioikitiko Efeteio Thessaloniki (Kreeka) 28. aprillil 2008 — Maria Kastrinaki versus Panepistimiako Geniko Nosokomeio Thessalonikis ACHEPA
   (Kohtuasi C-186/08)
   (2008/C 171/39)
   Kohtumenetluse keel: kreeka
   Eelotsusetaotluse esitanud kohus
   Dioikitiko Efeteio Thessaloniki
   Põhikohtuasja pooled
   
      Kaebuse esitaja: Maria Kastrinaki
   
      Vastustaja: Panepistimiako Geniko Nosokomeio Thessalonikis ACHEPA
   Eelotsuse küsimus
   Kas pädevatel ametiasutustel on direktiivi 89/48/EMÜ sätete mõttes — nii nagu need võeti Kreeka õiguskorda üle ministrite ühisdekreediga nr A4/4112/247/1992, tõlgendatuna EÜ artikli 39 lõiget 1, EÜ artikli 40 esimest lõiku, EÜ artiklit 43, EÜ artikli 47 lõiget 1 ja EÜ artikleid 49 ja 55 silmas pidades — õigus peatada liikmesriigi kodaniku, kellel on direktiivi 89/48 kohaldamisalasse kuuluv haridust tõendav dokument ja kes töötab avaliku-õigusliku juriidilise isiku heaks määramata tähtajaks sõlmitud töölepingu alusel, ametialane edenemine nii palgajärgu kui ka -summa osas pärast seda, kui see kodanik on töötanud avalikus teenistuses kõrgharidust nõudval ametikohal ja ametikohale vastaval palgajärgul, juhul kui esiteks on lähteliikmesriigi pädevad ametiasutused väljastanud kodanikule kutsenimetuse kasutamise loa ja teiseks on vastuvõtva liikmesriigi pädevad ametiasutused väljastanud talle kutsealal tegutsemise loa direktiivi 89/48/EMÜ sätete alusel, nii nagu need võeti Kreeka õiguskorda üle ministrite ühisdekreediga A4/112/247/1992, põhjusel, et lähteliikmesriigi kõrgharidust tõendava dokumendi akadeemilise vastavuse tunnustamine on võimatu, kuna isik läbis osa õpingutest vastuvõtvas liikmesriigis frantsiisilepingu alusel tegutsevas eraõiguslikus õppeasutuses, mida viimatinimetatud liikmesriik ei ole õppeasutusena tunnustanud?